തലൈമന്നാർ

മന്നാർ ദ്വീപിന്റെ വടക്കുപടിഞ്ഞാറൻ തീരത്ത് സ്ഥിതി ചെയ്യുന്ന ശ്രീലങ്കയിലെ പ്രദേശമാണ് തലൈമന്നാർ (തമിഴ്ഃ தலையன்னார்).

 ഗതാഗതം 
ഇടത്ത്‌|ലഘുചിത്രം|തലൈമന്നാറിൽ റെയിൽവേ ഗതാഗതം വീണ്ടും തുറക്കുന്ന ഇന്ത്യൻ പ്രധാനമന്ത്രി നരേന്ദ്ര മോദി, 2015.
2009 മെയ് മാസത്തിൽ അവസാനിച്ച, 30 വർഷക്കാലം നീണ്ടുനിന്ന ശ്രീലങ്കൻ ആഭ്യന്തര യുദ്ധത്തിൽ ശ്രീലങ്കയുടെ വടക്കൻ മേഖലയിലെ റെയിൽപ്പാത നശിപ്പിക്കപ്പെടുകയോ തടസ്സപ്പെടുകയോ അല്ലെങ്കിൽ അവഗണിക്കപ്പെടുകയോ ചെയ്തു. ഒരു ഇന്ത്യൻ കമ്പനിയുടെ നേതൃത്വത്തിൽ പുനർനിർമ്മിച്ച മന്നാർ റെയിൽവേ ലൈൻ 2015 ൽ ഇന്ത്യൻ പ്രധാനമന്ത്രി നരേന്ദ്ര മോദി ഗതാഗതത്തിനായി വീണ്ടും തുറന്നുകൊടുത്തു. തലൈമന്നാറിൽ റെയിൽവേ ടെർമിനസുള്ള ശ്രീലങ്കൻ റെയിൽവേയുടെ ഒരു സ്റ്റേഷനാണ് തുറമുഖത്ത് സേവനം നൽകുന്നത്. ഇത് തലൈമന്നാറിനെ മേടവാച്ചിയ വഴി ശ്രീലങ്കയിലെ റെയിൽ ശൃംഖലയുമായി ബന്ധിപ്പിക്കുന്നു.

മാന്നാറിൽ നിന്നുള്ള റോഡ് വഴി ദ്വീപിനെ ശ്രീലങ്കയിലെ മറ്റ് ഹൈവേ ശൃംഖലയുമായി ബന്ധിപ്പിക്കുന്ന ഒരു കോസ്‌വേയായ, മാന്നാർ പാലത്തിലൂടെ കടന്നുപോകുന്ന എ 14 റോഡ് വഴി ഈ പട്ടണത്തിൽ എത്തിച്ചേരാം.

 വികസനം 
കാറ്റുവീശുന്ന സ്ഥലമായതിനാൽ, തലൈമന്നാർ കൈറ്റ്സർഫ്, കൈറ്റ്ബോർഡ് പ്രേമികളുടെ ഒരു ലക്ഷ്യസ്ഥാനമാണ്. സർക്കാർ ഇവിടെ ഒരു കാറ്റാടിപ്പാടം നിർദ്ദേശിച്ചെങ്കിലും ഈ പ്രദേശം പക്ഷിസങ്കേതമായതിനാൽ പ്രാദേശിക സമൂഹം ഈ നിർദ്ദേശത്തെ എതിർത്തു.

 അവലംബം